CELEX: 32021R1166
Language: da
Date: 2021-07-15 00:00:00
Title: Kommissionens gennemførelsesforordning (EU) 2021/1166 af 15. juli 2021 om ændring af gennemførelsesforordning (EU) 2019/947 for så vidt angår udsættelse af datoen for anvendelse for standardscenarier for operationer, der udføres i eller uden for synsvidde (EØS-relevant tekst)

16.7.2021   
               
               
                  DA
               
               
                  Den Europæiske Unions Tidende
               
               
                  L 253/49
               
            
         KOMMISSIONENS GENNEMFØRELSESFORORDNING (EU) 2021/1166
         af 15. juli 2021
         om ændring af gennemførelsesforordning (EU) 2019/947 for så vidt angår udsættelse af datoen for anvendelse for standardscenarier for operationer, der udføres i eller uden for synsvidde
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 57, og
         ud fra følgende betragtninger:
         
                     (1)
                  
                  
                     I henhold til artikel 23, st. 4, i Kommissionens gennemførelsesforordning (EU) 2019/947 (2) må medlemsstaterne kun frem til den 2. december 2021 anerkende erklæringer, der er fremsat af UAS-operatører i overensstemmelse med artikel 5, stk. 5, i samme gennemførelsesforordning for en operation, der opfylder kriterierne i et af de to standardscenarier fastsat i tillæg 1 til bilaget i samme gennemførelsesforordning.
                  
               
                     (2)
                  
                  
                     UAS-fabrikanterne anser harmoniserede standarder for et vigtigt instrument, der gør dem i stand til at markedsføre UAS, der overholder lovgivningen.
                  
               
                     (3)
                  
                  
                     Nogle af de harmoniserede standarder, der omhandler kravene for UAS'er i klasse C5 og C6 vil midlertidigt ikke være tilgængelige inden den 2. december 2021.
                  
               
                     (4)
                  
                  
                     Det er derfor nødvendigt at udsætte datoen for anvendelse med henblik på at sikre, at de harmoniserede standarder, som omhandler de krav, der gælder for UAS'er i klasse C5 og C6, er tilgængelige, før medlemsstaterne kun må anerkende erklæringer for operationer, der overholder de standardscenarier, der er fastsat i tillæg 1 til bilaget til gennemførelsesforordning (EU) 2019/947. Indtil da bør medlemsstaterne kunne anerkende erklæringer, der er fremsat af UAS-operatører i overensstemmelse med artikel 5, stk. 5, i samme gennemførelsesforordning på grundlag af nationale standardscenarier eller tilsvarende.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 127 i forordning (EU) 2018/1139 —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2019/947 affattes artikel 23, stk. 2, 3 og 4, således:
            
               
                  »2.   Artikel 5, stk. 5, finder anvendelse fra den 3. december 2023.
               
               
                  3.   UAS.OPEN.060, punkt 2), litra g), i bilaget og UAS.SPEC.050, punkt 1), litra l), i bilaget finder anvendelse fra den 1. juli 2022.
               
               
                  4.   Uden at det berører artikel 21, stk. 1, må medlemsstaterne frem til den 2. december 2023 anerkende erklæringer, der er fremsat af UAS-operatører i overensstemmelse med artikel 5, stk. 5, på grundlag af nationale standardscenarier eller tilsvarende, hvis disse nationale scenarier opfylder kravene i punkt US.SPEC.020 i bilaget.
                  Gyldigheden af sådanne erklæringer udløber den 2. december 2025.«
               
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. juli 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 212 af 22.8.2018, s. 1.
         
            (2)  Kommissionens gennemførelsesforordning (EU) 2019/947 af 24. maj 2019 om regler og procedurer for operation af ubemandede luftfartøjer (EUT L 152 af 11.6.2019, s. 45).